10.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 923 της 14/18 Δεκ. 1978 (ΦΕΚ Α΄ 224) Περί της συγκροτήσεως των Γραφείων Μελετών, των υποχρεώσεων τούτων και της συμπράξεων αυτών. Έχοντες υπ’ όψει: 1.Τας διατάξεις του άρθρ. 24 παρ. 1 του Νόμ. 716/1977 «περί Mητρώου Mελετητών και Aναθέσεως και Εκπονήσεως Μελετών». 2.Την από 3 Νοεμ. 1978 Γνωμοδότησιν της Γνωμοδοτικής Επιτροπής Μελετών (ΓΕΜ) - (Πρακτικόν υπ’ αριθ. ΓΕΜ. 32/3.11.1978). 3.Την υπ’ αριθ. 1069/1978 Γνωμοδότησιν του Συμβουλίου της Επικράτειας, προτάσει του Υπουργού Συντονισμού, αποφασίζομεν: Άρθρ.1.-Το Γραφείον Μελετών συγκροτείται εξ ενός ή περισσοτέρων μελετητών, κατόχων ατομικού πτυχίου μελετητού εκάστος, εχόντων την αυτήν επαγγελματικήν έδραν, η οποία αποτελεί και την μοναδικήν έδραν του Γραφείου. Άρθρ.2.-1.Αι μετοχαί Γραφείου Μελετών συγκροτηθέντος υπό μορφήν Ανωνύμου Εταιρείας δέον να είναι ονομαστικαί. 2.Μεταβίβασις εταιρικών μεριδίων ή μετοχών Γραφείων Μελετών, συγκροτηθέντων υπό μορφήν Εταιρείας, επιτρέπεται αποκλειστικώς και μόνον εις μελετητάς. 3.Έκαστος Μελετητής δύναται να συμμετάσχη εις εν και μόνον Γραφείον Μελετών, υπό την ιδιότητα του Εταίρου ή του υπαλλήλου, κατά τα εν άρθρ. 3 παρ. 2 περίπτ. β΄ του Νόμ. 716/1977 οριζόμενα. 4.Ως δυναμικόν του Γραφείου Μελετών, κατά κατηγορίαν μελέτης, υπολογίζεται το άθροισμα των δυναμικών των εις την αυτήν κατηγορίαν εγγεγραμμένων μελετητών, εταίρων του Γραφείου ή υπαλλήλων αυτού. Άρθρ.3.-Πάσα μεταβολή των εταίρων ή υπαλλήλων, των απαρτιζόντων το Γραφείον Μελετών, διαρκούσης της εκπονήσεως αναληφθείσης υπό τούτου μελέτης, δέον όπως ανακοινούται εντός (Μετά τη σελ. 140,716) Σελ. 140,717 Τεύχος 693-Σελ. 81 Μελέτες Τεχνικών Έργων 23.Β.ζ.9-10 15 ημερών εις τον Εργοδότην και να τυγχάνη της εγκρίσεως αυτού. Εις περίπτωσιν μη εγκρίσεως, λόγω μειώσεως του δυναμικού του Γραφείου κάτω του συμβατικώς απαιτουμένου δια την μελέτην ελαχίστου τοιούτου, ο Εργοδότης δικαιούται να κηρύξη το Ανάδοχον Γραφείον Μελετών έκπτωτον και να προβή μονομερώς εις την λύσιν της μετά τούτου συμβάσεως, κατά τας διατάξεις του Νόμ. 716/1977. Άρθρ.4.-1.Επιτρέπεται η σύμπραξις ανά κατηγορίαν μελέτης τριών, κατ’ ανώτατον όριον, Γραφείων Μελετών εχόντων έδραν εις τον αυτόν Νομόν, δια την παρ’ αυτών από κοινού ανάληψιν μελέτης. 2.Ως δυναμικόν των Συμπραττόντων Γραφείων, κατά κατηγορίαν μελέτης, υπολογίζεται το κατά την αυτήν κατηγορίαν άθροισμα των δυναμικών ενός εκάστου των Συμπραττόντων Γραφείων. 3.Η σύμπραξις εκδηλούται κατά την υποβολήν της αιτήσεως εκδηλώσεως ενδιαφέροντος δια την ανάληψιν μελέτης, δια της καταθέσεως εις τον Εργοδότην σχετικής δηλώσεως των συνεργαζομένων Γραφείων, υπογραφομένης υπό των νομίμων εκπροσώπων των Γραφείων τούτων. Η δήλωσις αύτη αναφέρει απαραιτήτως και τον τρόπον κατανομής της αμοιβής της Μελέτης μεταξύ των Συμπραττόντων Γραφείων, ως και τον έναντι του Εργοδότου νόμιμον εκπρόσωπον των Συμπραττόντων Γραφείων. 4.Έκαστον Γραφείον Μελετών δεν δύναται να συμμετέχη εις πλείονας της μιας συμπράξεις, κατά την εκδήλωσιν ενδιαφέροντος, δια την ανάληψιν της αυτής μελέτης. 5.Τα Συμπράττοντα Γραφεία Μελετών δεσμεύονται και ευθύνονται έναντι του Εργοδότου αλληλεγγύως και εις ολόκληρον έκαστον. Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 